
Introducere 


La sfârşitul anilor “60, viața mona- 
hală din Muntele Athos se îndrepta pri- 
mejdios spre dispariție. Marile mănăstiri 
care prosperaseră timp de aproape un 
mileniu, fiecare adăpostind sute şi une- 
ori mii de monahi, se năruiau - fiind ţi- 
nute în viață doar de o mână de monahi 
credincioşi. 

O situație disperată. Muntele Athos 
avea în curând să devină pur şi simplu 
un muzeu de istorie bizantină - cel pu- 
țin, aşa părea din punctul de vedere al 
logicii omeneşti. Dar semințele unei re- 
naşteri germinau de câţiva zeci de ani: 
marii bătrâni care se rugau şi trăiau în 
smerenie şi neştiuți de nimeni. Aceştia 
şi ucenicii lor începuseră să formeze 
mici frății înfloritoare. Prin repopularea 
mănăstirilor părăsite şi neglijate, monahii 
le-au redat unei vieți de comuniune, cen- 
trate în jurul săvârşirii Dumnezeieştii 
Liturghii şi a Rugăciunii inimii. 


7 


Arhimandrit Vasilios Gondikakis 


Arhimandritul Vasilios (Gondikakis) 
a fost unul dintre purtătorii de cuvânt 
ai acestei renaşteri. În 1968, împreună 
cu un mic grup de tineri monahi s-a 
stabilit în Mănăstirea Stavronikita. Prin 
rugăciune şi nevoinţă aspră, au reînsu- 
flețit mănăstirea, făcând din ea loc de 
antrenament pentru viața duhovnicească. 
În acelaşi timp, în întreg Muntele Athos 
avea loc o înnoire, aceasta petrecându-se 
sub călăuzirea duhovnicească a unor mo- 
nahi precum Gheronda Emilianos de la 
Simonos Petras, Gheronda Gheorghe de la 
Grigoriu şi ucenicii lui Gheronda Iosif 
Isihastul. 

După restaurarea Mănăstirii Stavro- 
nikita, Gheronda Vasilios s-a mutat în 
mănăstirea învecinată a Ivironului, unde 
a rămas până astăzi, trăind în însingurare. 

În afară de strădaniile sale ca stareț, 
Părintele Vasilios este cunoscut în cali- 
tate de teolog. Pentru Părintele Vasilios, 
teologia nu este un subiect academic ab- 
stract, ci un mod de viaţă, o descoperire a 
lui Dumnezeu, insuflată de participarea 
la Dumnezeiasca Liturghie, asceză şi ru- 


TOTUL ESTE RUGĂCIUNE 


găciune. Teologia sa este străbătută de 
cuvintele Sfântului Pavel, — [suntem] „pe 
pragul morții, deşi iată că trăim” (II Co- 
rinteni 6, 9) -, „Doar prin pierderea sinelui 
pentru Dumnezeu şi pentru aproapele, 
fratele său, poate omul să afle adevă- 
rata dimensiune a propriei vieți... Doar 
astfel poate adevărata slavă a persoanei 
omeneşti să-i fie redată, o slavă în ace- 
laşi timp dumnezeiască şi omenească, 
fără mărginire”!. 

Gheronda Vasilios ne-a oferit urmă- 
torul cuvânt în Catedrala ortodoxă sârbă 
Sfântul Ştefan din Alhambra, California, 
pe data de 4 septembrie 2011, fiind tra- 
dus de Dean Langis şi transcris de obştea 
Mănăstirii Sfântul Gherman din Alaska. 


' Archimandrite Vasileios, Hymn of Entry (Crest- 
wood, N.Y.: St. Vladimir's Seminary Press, 1984), 
p. 125 [n. ed]. 


I 


Viaţa creştină comună 
a monahilor şi a mirenilor 


Atunci când vorbim despre semnifi- 
cația vieții noastre [în Sfântul Munte 
Athos], împărtăşim aceeaşi experiență 
elementară moştenită de noi toți. Cele 
pe care le vom spune nu sunt decât un 
simplu sfat. 

Hristos este cunoscut în Biserica Or- 
todoxă drept Cel ce sfințeşte trupurile 
şi sufletele noastre. Din afară, cel care 
trăieşte în Hristos nu arată cu nimic di- 
ferit de un nelegiuit; în lăuntrul său se 
află împreună cu Hristos. Îmi place acea 
povestire din Pateric, în care Sfântul An- 
tonie ÎL întreabă pe Dumnezeu unde să 
meargă [să vadă om care a dobândit harul 
asceților ce se nevoiesc în pustie], iar Dum- 
nezeu îl trimite la un cizmar”. Acest cizmar 


2 Din Pateric: „Când Sfântul Antonie i-a vestit că 

se află pe aceeaşi treaptă cu Sfântul An- 
tonie. Sfântul Antonie nu este însă la fel de 
mare precum cizmarul: acesta din urmă 
este neştiut de nimeni, nerecunoscut de 
lume, şi totuşi trăieşte aceeaşi sfințenie 
a vieții. Acesta este cel mai mare lucru. 
Aţi putea spune: „Lu trăieşti în Sfântul 
Munte, un loc sfânt şi sacru, dar noi trăim 
în lume. Aşadar, te afli într-o poziţie la 
care alții râvnesc”. Dar nu este aşa. Cel 
mai important lucru pe care trebuie să-l 
înțelegem este că Dumnezeu este iubire 
şi că noi suntem creştini ortodocşi. Fie că 
trăim în Sfântul Munte, fie că trăim în 
lume, este acelaşi lucru. 


Domnul îl trimisese să fie învățat de el, cizmarul i-a 

răspuns: «Eu, Avva, nu am făcut niciodată ceva bun; 
mă străduiesc doar să păzesc sfintele învățături ale 
Evangheliei. În afară de aceasta, încerc să nu uit ni- 
ciodată neputințele mele şi nerodirea mea duhov- 
nicească. Prin urmare, atunci când muncesc în tim- 
pul zilei, cuget şi-mi spun: "O, om ticălos! Toţi se 
vor mântui şi doar tu vei rămâne fără de rod. Din 
cauza păcatului tău, nu vei fi niciodată vrednic să 
vezi Sfânta Lui Faţă?.» Sfântul Antonie, cutremurat, 
şi-a zis după ce a plecat: «Smerenia! Aceasta este, 
aşadar, calea cea mai grabnică spre Rai. Smerenia 
este veşmântul în care Dumnezeu S-a îmbrăcat şi S-a 
pogorât pe pământ ca om» [n. ed.]. 

Atunci când omul ştie că Dumnezeu 
este iubire, înțelege că încercările sunt 
cele mai mari binecuvântări, iar nu lu- 
crurile uşoare. În Ortodoxie suntem aju- 
taţi să iubim viața şi primim un har care 
biruieşte moartea. Domnul Însuşi a spus: 
„Eu am venit ca viaţă să aibă şi din bel- 
şug să aibă” (loan 10, 10). Prin urmare, 
aceasta este ceea ce se oferă în Biserica 
Ortodoxă. 

Ortodoxia se deosebeşte de eterodoxie 
(de neortodocşi) prin ceva mic, dar acest 
ceva mic este, de fapt, cel mai important 
lucru. Ortodoxia te odihneşte. O erezie este 
un răspuns uşor, dar este unul care, de 
fapt, te chinuie fiindcă îl ignoră pe om. 
Calea Ortodoxiei este plină de dificultăți 
şi cruci, dar te călăuzeşte pe drumul în 
care Îl slăveşti pe Dumnezeu pentru toate 
şi eşti recunoscător pentru toate - spre 
Înviere. 


13 


II 


Recunoştința față de Dumnezeu 


De curând, a adormit întru Domnul 
un monah din Sfântul Munte. Nu fu- 
sese la şcoală. Nu ştia nici măcar să se 
semneze. A venit în Sfântul Munte pe 
când era tânăr. Nu se considera pe sine 
a fi un monah „de bază” în obşte. S-a 
îmbolnăvit de cancer. Timp de un an, a 
fost nevoit să rabde chinuri crunte cau- 
zate de stomac şi ficat. Şi ne-a surprins 
pe toți cu comportamentul său: era de 
parcă ai fi luat o bucăţică de tămâie, pu- 
nându-o pe cărbunele din cădelniță, pen- 
tru ca apoi întreaga încăpere să devină 
plăcut mirositoare. Se considera a fi doar 
un animal şi astfel, până atunci, îl con- 
siderasem şi noi. Chiar dacă ne-a ajutat în 
tot timpul bolii sale, nu a primit vreun 
gând de înălţare în sine. Într-o discuție 
pe care am avut-o cu el, mi-a spus că 

Dumnezeu ajută pe tot omul, şi pe cel 
rău, şi pe cel bun, dar problema noastră 
este că suntem nerecunoscători. 

Îmi amintesc că am citit undeva că 
omul este un biped nerecunoscător”. Când 
spui: „Slavă lui Dumnezeu pentru toate!”, 
atunci toate se sfințesc. Aşadar, în Dum- 
nezeieasca Liturghie, avem Taina Sfintei 
Euharistii (mulțumire). Dând mulțumire 
pentru orice, totul devine sfânt, se sfin- 
țeşte. În timp ce, dacă ne plângem - dacă 
suntem nemulțumiți şi cârtim - atunci 
lucrurile se schimbă. Pe cel care trăieşte 
şi respiră în Hristos, chiar dacă îl aşezi 
în iad, el se bucură. Pe cel care se plânge 
şi niciodată nu spune „mulțumesc“, chiar 
dacă îl aşezi în Rai, el tot îl va considera 
un iad. Prin urmare, este foarte important 
să ai încredere în iubirea lui Hristos. Şi 
cred că aceasta este ceea ce Biserica ne 
învață. Când înţelegi că tot ceea ce face 
Hristos este din iubire, atunci accepți 
tot ceea ce ţi se întâmplă. 


3 F.M. Dostoievski, Însemnări din subterană, par- 
tea |, cap. 8 [n. ed.]. 

Viața noastră nu este schizofrenică: 
o separare a trupescului de ceea ce este 
duhovnicesc; de aceea vorbim despre sfin- 
țirea atât a trupului, cât şi a sufletului. 
Mai devreme, când am vorbit cu preoții, 
am spus că în Biserica Ortodoxă nici 
teologia nu este separată de viaţă, nici 
căsătoria nu este separată de Dumne- 
zeiasca Liturghie. Preotul din parohie 
este un preot căsătorit. Pe de altă parte, 
viața monahală este descrisă folosindu-se 
o terminologie specifică nunții. Sfântul 
Maxim Mărturisitorul, atunci când vor- 
beşte despre starea duhovnicească a omu- 
lui căsătorit - făcând referire la citatul: „în 
Împărăția cerurilor nici nu se însoară, nici 
nu se mărită” (cf. Matei 22, 30; Marcu 12, 
25; Luca 20, 34-35) - vorbeşte despre că- 
sătorie şi unirea sufletului cu Dumnezeu 
Cuvântul. Când sufletul este căsătorit cu 
Dumnezeu Cuvântul, atunci înțelege 
omul firea lucrurilor. Dar înainte ca el 
să se căsătorească cu Dumnezeu Cu- 
vântul, sufletul său este precum un rob 
legat cu cele mai josnice ferecături. Când 
vede că totul este unit în lisus Hristos, 

iar omul smerit este, de fapt, omul cel 
mai măreț, atunci înţelege slăbiciunea 
omenească şi este surprins de iubirea lui 
Dumnezeu; atunci dobândeşte o altă li- 
bertate. El nu vede lucrurile ca fiind sepa- 
rate şi mecanice. Totul decurge fără silă. 

III 


Slăvirea lui Dumnezeu 


Unii spun că viața monahală este 
dificilă. Da, este, şi nu, nu este, fiindcă 
atunci când iubeşti această viață, per- 
cepi lipsirea ca pe o deplinătate, iar sepa- 
rarea de ceilalți ca pe o unire cu ei. Aşadar, 
tot ceea ce ne îndeamnă Biserica să fa- 
cem este din iubire, fiindcă Biserica este 
mama noastră: ea este lângă noi atunci 
când suntem mici şi atunci când sun- 
tem bătrâni, în timpul vieții şi după ce 
am murit. Prin urmare, în toate [pe care 
Biserica ne îndeamnă să le facem] tre- 
buie să spunem: „Slavă ie, Doamne!”. 

Am auzit o predică, un cuvânt ce nu 
mi-a plăcut. Preotul vorbea despre Postul 
Mare, despre postire. A spus că Dum- 
nezeu a dat porunca de a posti şi, ca atare, 
trebuie să posteşti - de parcă Dumnezeu 
ar fi un fel de tiran care vrea să ne facă 

viața nefericită şi întunecată. Dar postul 
în viaţa Bisericii este un fel de hrană. În 
Triod citim că în timpul Postului, Duhul 
Sfânt este Cel ce ne hrăneşte, Hrănitorul. 
Atunci când avem mâncare spunem „slavă 
lui Dumnezeu că ne hrăneşte”. Şi, de 
asemenea, în timpul Postului Mare, cel 
mai important post, spunem: „Slavă ie, 
Doamne!”. Cu bucurie dăm slavă lui Dum- 
nezeu, iar în întristare spunem: „Slavă 
Ţie, Doamne!”, fiindcă în toate aceste 
lucruri Dumnezeu ne dăruieşte iubirea 
Sa şi ne ajută să înaintăm. Prin urmare, 
dacă cineva spune: „Eu trăiesc în lume. 
Mă aflu pe o treaptă de jos a vieţii du- 
hovniceşti; tu trăieşti în Sfântul Munte, 
te afli pe o treaptă mai înaltă”, nu cred 
că este corect. Ortodoxia consideră că 
Dumnezeu judecă lucrurile altfel. Mare 
este cel mic şi care pare că nici nu există. 
Pe cel care este răbdător, pătimeşte ne- 
cazuri şi spune întru sine: „Facă-se voia lui 
Dumnezeu”, îl vizitează harul lui Dum- 
nezeu şi totul din lăuntrul lui devine o 
cântare de laudă adusă lui Dumnezeu. 
Acest om se află într-o stare de sănătate 

duhovnicească. Şi sunt de părere că cel 
care are sănătate duhovnicească este omul 
care nu are nimic de reproşat nici unui om, 
care nu se plânge de nici o situație sau 
dificultate pe care o întâmpină în viaţă. 
Aşadar, dacă suferim în anumite circum- 
stanțe sau din cauza unor anumiți oameni, 
să spunem: „Slavă Ţie, Doamne!”. 

Noi, de fapt, spunem „Slavă Tie, 
Doamne!” chiar mai mult pentru acei oa- 
meni care ne rănesc şi în acele situaţii care 
ne pot provoca suferinţă, fiindcă noi în- 
țelegem, la urma urmei, cuvintele Dom- 
nului: „Eu sunt Viţa, voi sunteți mlădiţele, 
iar Tatăl Meu este Lucrătorul” (cf. loan 15, 
1-5). Prin urmare, toate lucrurile sunt 
rânduite şi călăuzite de acest Mire Dum- 
nezeiesc, Lucrătorul, adică Dumnezeu, 
Cel Care este de toți slăvit. Lucrurile sunt 
simple, deci: Dumnezeu este Iubire; noi 
suntem slabi. Dar avem un mare avantaj. 
Acest avantaj este că Cineva ne iubeşte. 
EI este Păstorul cel Bun, Care-Şi dă viața 
pentru oaia cuvântătoare, Care cheamă 
pe fiecare oaie pe numele ei, pe fiecare 
în parte. Nu le cheamă în grup: fiecare 

dintre oi are un nume, nu şi un număr. 
Fiecare vorbeşte propriul limbaj. Fiecare 
devine o persoană. Bunul Păstor Îşi jert- 
feşte viața pentru a mântui pe fiecare în 
parte. lar o oaie poate deveni un păstor 
când din iubire învață să-şi jertfească 
viața pentru ceilalți. Astfel, omul tră- 
ieşte realitatea faptului că moartea a fost 
nimicită. 

IV 


Facă-se voia Ta! 


Omul ştie că poate muri. Aşa cum 
spune Domnul, sămânța cea vie dacă nu 
moare, trăieşte singură; dar dacă moare, 
atunci aduce multă roadă (cf. loan 12, 24). 
Vom trăi cum trebuie atunci când vom 
simți şi înțelege că Dumnezeu este real 
şi viu, Cel Care ne iubeşte foarte mult şi 
Care ne înțelege. Din iubire a creat El 
lumea întreagă. Din iubire ne-a creat El 
pe fiecare dintre noi. Fiecare dintre noi 
are un nume al său. Fiecare dintre noi 
poate deveni părtaş al dumnezeiescului 
har. Într-o singură clipă omul poate afla 
veşnicia. Aşa cum s-a spus, iadul a fost 
zdrobit de Dumnezeire printr-o singură 
lovitură. lar în mărgăritarul unic al Tru- 
pului şi Sângelui lui Hristos, omul poate 
afla Raiul întreg. Aşadar, putem înţelege 
că Raiul este o gustare - aşa cum, de altfel, 

şi cântăm: „Gustaţi şi vedeţi că bun este 
Domnul!” - pentru a cunoaşte şi înțelege 
că Dumnezeu este iubire. Avva Isaac 
spune: „Nu te teme de Dumnezeu din 
cauza măreției puterii Sale, ci teme-te 
de EI din cauza măreției iubirii Sale!”* — 
fiindcă EI Se smereşte pe Sine şi Se jert- 
feşte pentru noi, cei nesimțitori. Vedem 
în Rugăciunea Domnească - Tatăl nos- 
tru, pe care ne-a predanisit-o Domnul - 
că afirmaţia centrală este Facă-se voia Ta. 
Vedem că în grădina Ghetsimani, Hristos 
a spus: „Iată, depărtează acest pahar de 
la Mine” (cf. Matei 26, 42; Marcu 14, 36). 
Era în agonie şi Se ruga şi mai fierbinte. 
De trei ori a rostit aceeaşi expresie şi a 
conchis spunând: „Dar, dacă aceasta nu se 
poate, facă-se voia Ta” (cf. Marcu 14, 36). 
Aşadar, această expresie, „facă-se voia Ta”, 
este o oferire voluntară a noastră Celui 
care este Iubire. Atunci când spui cu sin- 
ceritate „facă-se voia Ta”, atunci ai găsit 
restul: toate problemele au fost rezolvate. 
Pentru aceasta este nevoie de un curaj al 


1 Sfântul Isaac Sirul, Cuvinte ascetice, Cuvântul 
51 (Brookline, Mass., 1984), p. 251 [n. ed.]. 

credinței şi de o jertfă de iubire. Astfel 
devii parte a Viei, eşti altoit pe Viţă, eşti 
hrănit cu seva Viţei vieții, eşti hrănit chiar 
de Duhul întru viața în Hristos, Cel Care 
Însuşi a zis: „Facă-se voia Ta”. În acest 
chip, chiar dacă trăim în această lume, 
înțelegem că, în ciuda slăbiciunii noastre, 
există Cineva Care ne iubeşte, iar pro- 
blemele vieţii nu se rezolvă prin propria 
noastră logică, ci prin încredințarea tu- 
turor lui Hristos Dumnezeu, aşa cum spu- 
nem atât de des în biserică: „Pe preasfânta, 
curata, preabinecuvântata, mărita, Stăpâna 
noastră, de Dumnezeu Născătoare şi pu- 
rurea Fecioara Maria, cu toți sfinții să o 
pomenim. Pe noi înşine şi unii pe alții şi 
toată viața noastră lui Hristos Dum- 
nezeu să o dăm”. 

Rostim, de asemenea, „Facă-se voia Ia” 
prin ceea ce numim rugăciune noetică, 
rugăciunea neîncetată (cea în care spu- 
nem): „Doamne, lisuse Hristoase, Fiul lui 
Dumnezeu, miluieşte-mă pe mine, păcă- 
tosul”: „Tu eşti Dumnezeu Puternic; eu 
sunt un om slab. Mă încred în iubirea Ta. 
Nu fac planuri omeneşti; nu caut decât 

un lucru: ca voia Ta să se facă. Şi cer 
aceasta prin sfințitele cuvinte «Miluieş- 
te-mă pe mine, păcătosul». Miluieşte-mă 
după cum vrei şi după cum ştii”. 

Prin urmare, avem nevoie să conşti- 
entizăm lipsa noastră de putere şi pu- 
terea Lui, Care ne iubeşte, pentru ca să 
fim liniştiţi şi împăcați, — chiar dacă tot 
ceea ce ne înconjoară fierbe şi ne ame- 
nință -, fiindcă există Cel care orânduieşte 
toate în chip nevăzut şi care călăuzeşte 
toate spre calea pe care le-o doreşte. 

V 


Totul devine rugăciune 


Este o vreme în care monahul par- 
ticipă la slujbele din biserică, şi o vreme 
în care stă în chilia lui, când îşi face ru- 
găciunea - Rugăciunea lui lisus, şi citeşte. 
Şi este o vreme de nevoinţă trupească, 
ascultarea sa - fie un meşteşug de mână, 
fie orice altă slujire poate să o facă pen- 
tru mănăstire. Când se maturizează du- 
hovniceşte, când îşi recunoaşte slăbiciu- 
nea şi iubirea de negrăit a lui Dumnezeu, 
atunci devine liniştit şi toate se aşază de 
la sine. Totul devine rugăciune. Aşadar, 
el nu se mai roagă doar atunci când se 
află în biserică, ci întreaga sa viață de- 
vine o rugăciune. 

Era odată un monah smerit, care trăia 
în pustnicie, un om vârstnic. Îşi părăsea 
chilia şi mergea într-un anume loc şi săpa. 
lar în această stare de pace - o puteai simți 

atunci când îl priveai păşind către gră- 
dina în care se trudea - era o rugăciune. 
Săpatul său era o rugăciune. Fiecare pas, 
tot ceea ce făcea era o rugăciune. Ţă- 
râna, totul era o rugăciune. Aşadar, totul 
devine rugăciune şi totul se aşază în 
pace de la sine. Strădania ta, munca ta, 
de fapt, te odihneşte. Chiar şi somnul de- 
vine rugăciune. lar atunci când te trezeşti 
îți dai seama că în timpul somnului ai 
mâncat hrană duhovnicească, aşa cum, în 
chip asemănător, mănânci hrana mate- 
rială. Dacă mănânci o mâncare rea, nu 
poți dormi, stomacul te chinuie. Dacă te 
hrăneşti cu mâncare spirituală rea, atunci 
ai coşmaruri, vise rele. 

VI 


A afla putere în slăbiciune 


Dacă simţi că eşti slab, dar ai fost 
botezat în numele Tatălui şi al Fiului şi 
al Duhului Sfânt, atunci nu trebuie să te 
nelinişteşti. Soluţiile [la dificultăți] nu vor 
veni prin propria ta logică şi putere de 
judecată: trebuie să dai şi să încredinţezi 
totul lui Dumnezeu. Dacă, prin urmare, 
încerc să-mi păstrez viața de unul singur, 
prin planurile mele, în cele din urmă o 
voi pierde. În timp ce, dacă spun: „Pă- 
rinte, în mâinile Tale încredințez duhul 
Meu” (Luca 23, 46), atunci am început 
deja să trăiesc viața cea veşnică, fiindcă 
înțeleg că m-am dat pe mine unei pu- 
teri care există mai înainte de mine şi 
care va exista şi după mine. Din iubire 
ne-a adus la viață pe noi, care nu fiin- 
țam. După ce căzuserăm, El ne-a ridicat 

şi ne-a dăruit Împărăția Sa ce va să vină. 
Aşadar, nu am nici cea mai mică încre- 
dere în mine, ci mă încred în Tine, Cel 
Care ai fost mai înainte de mine, Care 
vei fi şi după mine. Cred că Sfântul Gri- 
gorie este cel care a spus că sfântul de- 
vine prin har fără început şi fără sfârşit. 
Când eşti smerit şi dăruit lui Dumnezeu, 
eşti şi nenăscut, şi mort [pentru lume]. 
Prin urmare, eşti atent, înţelegi totul şi 
nu te temi de nimic. Un tânăr monah l-a 
întrebat pe bătrânul său: „Cum se face, 
o, gheronda, că atunci când merg singur 
prin deşert îmi este frică?”. „Fiindcă tu 
eşti încă viu. Dacă ai fi mort, ai fi pre- 
cum un tânăr sănătos. Nu ţi-ar fi frică 
de nimic. Nu ai fi o ameninţare pentru 
nimeni şi nimeni nu ar fi o amenințare 
pentru tine”. Precum Sfântul Apostol 
Pavel spune: „Dăruiţi-vă lui Dumnezeu 
precum unii care, deşi vii, sunteți morți” 
(cf. Romani 6, 8-11). 

Este o mare binecuvântare, dar şi o 
mare obligație a fi ortodox. Aşa cum spune 
Sfântul Pavel: „Dator sunt... şi învățaților 
şi neînvățaților” (Romani 1, 14). Când un 

ortodox se află departe de patria sa, atunci 
se află în inima acelei patrii. Ştiu că un 
scriitor francez” a spus: „Patria mea este 
limba franceză”. În timp ce un ortodox 
ar spune: „Patria mea este Dumnezeiasca 
Liturghie ortodoxă, fiindcă deşi mă aflu 
departe de pământul natal, mă aflu în 
inima lui”. Căci, aşa cum spune Sfântul 
Pavel, „când sunt slab, atunci sunt tare” 
(II Corinteni 12, 10). 


> Albert Camus (1913-1960) [n. ed.]. 

VII 


Harul sfinţilor 


Cred că până la sfârşitul veacurilor 
vor fi mari sfinți. Părintele Porfirie din 
Kavsokalivia (1906-1991) a spus: „Chiar şi 
pietrele de la Kavsokalivia vorbesc despre 
istoria Sfântului Munte”. V-am vorbit 
despre acel monah smerit, Părintele Aga- 
tanghel, că atunci când a adormit în Dom- 
nul, s-a răspândit, ca binecuvântare, o 
mireasmă de sfințenie. Şi poți să vezi că 
după cincizeci, o sută sau două sute de 
ani, dacă monahii sunt cu luare aminte 
şi flămânzesc după adevăr, ei vor fi în- 
vigorați de mireasma pietrelor pe care a 
păşit acest Părinte Agatanghel. De ase- 
menea, săvârşirea Dumnezeieştii Liturghii 
este o binecuvântare nu doar pentru lo- 
cul în care se săvârşeşte, ci pentru în- 
treaga lume. 

Omul smerit care-L slăveşte pe Dum- 
nezeu este o întrupare a acestui har dum- 
nezeiesc. Aşadar, atunci când vezi pe 
cineva că este ortodox în mod conştient, 
el este deja mort şi trăieşte pentru veş- 
nicie. Atunci când omul este cu adevărat 
ortodox, el poate să se lepede de viața sa 
şi să se desfete încă trăind pe pământ. 
Prezența sau absența sa, viața sau moar- 
tea sa, devin o binecuvântare pentru toți, 
fiindcă ceea ce oamenii doresc cu ade- 
vărat nu este ceva omenesc, ci acel dum- 
nezeiesc, necreat har, care dă viaţă omului. 
Pentru care motiv, atunci când spunem 
rugăciunea „Doamne, lisuse Hristoase, 
Fiul lui Dumnezeu, miluieşte-mă pe mine, 
păcătosul”, de fapt, spunem: „Slavă lui 
Dumnezeu pentru toate!” 

VIII 


A afla pace în smerenie 


În mijlocul necazurilor vieţii trebuie 
să găsim un loc paşnic, un colț liniştit, 
un timp de tăcere în care să ne cercetăm 
pe noi înşine. Dacă vom mistui hrana pe 
care viața ne-o dăruieşte, vom ajunge la 
„Slavă Ţie, Doamne!”. Patericul ne spune 
istorisiri despre monahi care prin sme- 
renie şi iubire pentru aproapele au de- 
venit sfinți; dar, de asemenea, ne vor- 
beşte şi despre alții care, datorită mândriei 
şi egoismului lor, au fost nimiciți. Când 
omul dobândeşte sensibilitatea trăirii 
ortodoxe, întreaga viaţă şi întreaga lume 
devin precum un Pateric cu paginile des- 
chise. Prin urmare, viața unui creştin 
ortodox în această lume este precum stu- 
dierea exactă a unui Bătrân autentic din 
Pateric. Prin toate cele cu care se confruntă 
i se dezvăluie iubirea lui Dumnezeu şi 

puterea smereniei, ca de altfel şi nimi- 
cirea care vine asupra omului din cauza 
mândriei, egoismului şi înălțării de sine. 
Aşadar, cu toții trăim împreună: mo- 
nahii care se nevoiesc pe munte şi mirenii 
care sunt aici, nevoindu-se în lume. Sun- 
tem cu toții împreună; suntem un întreg. 
Să ne însemnăm cu semnul Crucii şi să în- 
fruntăm viața. Şi mare este cel smerit!... 
Să ne amintim de ceea ce ne spune Dom- 
nul: „Te slăvesc pe Tine, Părinte... că ai 
ascuns acestea de cei înţelepţi şi de cei 
pricepuți şi le-ai descoperit pruncilor” 
(Luca 10, 21), adică celor smeriţi, celor 
blânzi. Să iubim, deci, această smerenie şi 
blândeţe pentru ca să putem primi harul 
lui Dumnezeu, pentru ca să ne desfătăm 
atât în viață, cât şi în moarte, fără a fă- 
țărnici bucuria noastră, şi să aflăm bine- 
cuvântare cu toții. Vă mulțumesc! 

Intrebări şi răspunsuri 


Întrebare: Gheronda, ați spus că atunci 
când ajungi la această treaptă de sfin- 
țenie „nu mai eşti o amenințare pentru 
nimeni”; dar în mentalitatea noastră ame- 
ricană, noi dorim ca celălalt să nu devină 
o amenințare pentru noi. 

Părintele Vasilios: Cel insuflat de Dum- 
nezeu nu este o amenințare pentru cineva; 
el nu înfricoşează pe nimeni. Aşa cum am 
spus mai devreme, în Sfântul Munte, fie 
că se face ascultare la câmp, lucrul de 
mână, sau rânduiala liturgică în biserică, 
totul devine rugăciune. lar noi care ne 
aflăm aici, în lume, care avem familie, 
soție şi copii, serviciu la care trebuie să 
mergem, să înțelegem că însuşi serviciul 
nostru, munca noastră devine o rugă- 
ciune - precum monahul care îşi face ca- 
nonul de rugăciune: se ridică, se aruncă 

la pământ, se ridică, se aruncă la pământ. 
Nu pare să facă nimic altceva, şi totuşi 
aceasta este rugăciunea. 

În Biserica Ortodoxă, pruncul, creş- 
tinul ortodox, este afundat cu totul, în- 
văluit de apă, în Botez, în numele Tatălui 
şi al Fiului, şi al Sfântului Duh. El nu este 
stropit. lar acest simbolism, această prac- 
tică are o semnificaţie teologică. Sfântul 
Cosma din Etolia obişnuia să le spună pre- 
oților să boteze copiii prin afundare com- 
pletă în apă, fiindcă diavolul va încerca să 
intre în copil prin acea parte a corpului 
care nu este acoperită de apă. Despre 
această sfințire a trupului şi a sufletului 
nu se vorbeşte în romano-catolicism. 

Prin urmare, facem ceea ce se spune la 
Liturghie: „Pe noi înşine şi unii pe alții şi 
toată viața noastră lui Hristos Dumnezeu 
să o dăm”. Mă refer la cei vii şi la cei 
morți, la cei bolnavi şi la cei sănătoşi. 
Atunci când conştientizez că El este sănă- 
tatea mea, atunci aflu odihnă şi linişte. 

Aşa cum v-am spus mai devreme: 
monahul care cobora în grădină să sape, 
fiecare moment - mersul său, săpatul, 

țărâna - totul era o rugăciune. Prin urmare, 
strădania pe care o depun pentru a-mi 
asigura traiul, munca pe care o fac pen- 
tru familie, este în sine o rugăciune. Atunci 
când ajung la o adevărată îndreptare a 
mea, atunci viața mea, fiecare contact cu 
oamenii devine studiu duhovnicesc. 

Biserica Ortodoxă nu este o concepție 
religioasă; este o teofanie, o manifestare 
a lui Dumnezeu. Adevărul este iubire, iu- 
birea este adevărul Bisericii, cum spune 
Sfântul Pavel, „ținând adevărul, în iubire” 
(Efeseni 4, 15). Această iubire îmbrăți- 
şează pe toți şi toate, inclusiv pe cei care 
nu o înţeleg, care nu o cunosc. Scopul, 
țelul este de a dobândi cugetul (nous) lui 
Hristos, pentru ca să nu mai gândim şi 
să socotim lucrurile după logica acestei 
lumi. 


Întrebare: Cred cu tărie tot ce ne-ați 
spus. Însă mi-e frică să repet afirmarea 
adevărului credinţei ortodoxe cu atâta în- 
drăzneală, fiindcă mi-e teamă că adesea 
noi - eu, parohia mea, Biserica din Ame- 
rica de Nord - ne aflăm căutând rodul 
despre care vorbim şi nu vedem decât un 

smochin cu frunze, dar fără roade. Şi 
văd oameni care cad de la credința or- 
todoxă fiindcă nu găsesc ceea ce citesc 
în cărți. Ei nu văd frumuseţea, deşi sunt 
în adevărata Biserică. 

Părintele Vasilios: Plină de îndrăzneală 
este iubirea Bisericii, iubirea lui Hristos. 
De ce consideraţi că sunt îndrăzneț atunci 
când vorbesc despre adevărul Bisericii? 


Întrebare: Fiindcă vorbiți în mod 
răspicat despre faptul că Ortodoxia este 
adevărul, iar celelalte Biserici, eterodoxia, 
ca nefiind adevărul. 

Părintele  Vasilios: În primul rând, 
vreau să clarific ceea ce vreau să spun. Nu 
vreau să spun lucruri deştepte, de la mine, 
fiindcă toate născocirile noastre deştepte 
sunt doar prostioare. Mă supun Bisericii. 
Dorinţa noastră cea mare este, ca atunci 
când vorbim, să nu spunem nimic de la 
noi. Astfel, orice ai spune către celălalt, 
aceste lucruri sunt deja cunoscute. Aceasta 
este ceea ce spune Biserica, iar ceea ce 
Biserica spune ne dă curaj şi nădejde să 
trăim şi să mergem mai departe. Referitor 

însă la Biserica Ortodoxă versus Bisericile 
neortodoxe, nu vreau să spun nimic mai 
mult decât ceea ce Biserica însăşi spune. 
Când auzi cuvântul Bisericii, acesta este 
ceea ce Dumnezeu-Omul, Cuvântul, spune. 
Acolo unde este Domnul, acolo este şi Bi- 
serica. Acolo unde este Biserica, acolo este 
şi Domnul. Vedeţi că Dumnezeu poartă 
grijă de fiecare. El iese în fața casei şi-l 
aşteaptă pe fiul rătăcitor să se întoarcă la 
E]. Le lasă pe cele nouăzeci şi nouă de 
oi şi porneşte în căutarea celei pierdute, 
oaia care s-a rătăcit. El iese în întâmpi- 
narea fiecărui om care caută adevărul. 
Odată ce omul conştientizează că L-a aflat, 
EI devine nevăzut pentru ca omul să nu-L 
piardă. Domnul spune că vor veni de la 
răsărit şi de la apus, şi vor fi chemaţi 
împreună cu Avraam, Isaac şi lacob la 
masa Împărăției. Dar cei care sunt ai 
Împărăției vor fi aruncați în întunericul 
cel mai din afară (cf. Matei 8, 11-12). lar 
când vor spune: „Doamne, oare nu am 
proorocit şi am făcut minuni în numele 
Tău?”, El le va spune: „Nu vă cunosc pe 
voi” (cf. Matei 7, 22-23). 

Ceea ce vreau să spun e că lucrurile 
sunt simple şi neîndoielnice fiindcă Dum- 
nezeu este iubire. Scopul nostru este ca 
mintea să nu rătăcească de una singură. 
Nu ar trebui să ne încredem în puterile 
noastre mai mult decât se cuvine. Vezi, 
lucrurile sunt limpezi: Domnul doreşte 
cum doreşte El, când doreşte EL. În pilda 
lucrătorilor (Matei 20, 1-16), cei care au 
venit şi lucrat din primul ceas au primit 
aceeaşi plată ca şi cei care au venit în al 
unsprezecelea ceas. lar ei au spus: „Dar 
de ce? Noi am lucrat încă din primul ceas 
şi ne dai aceeaşi plată precum celor care 
au venit în ultimul ceas?”. lar Domnul 
a răspuns: „Oare nu sunt Eu liber să fac 
ceea ce doresc în casa Mea?”. 

Suntem judecați prin credință, spune 
Domnul. „Credinţa ta te-a mântuit” (Luca 
7, 50) şi „Toate sunt cu putinţă celui ce 
crede” (Marcu 9, 23), celui ce se încrede 
în iubirea lui Dumnezeu. În acelaşi timp, 
avem o relație cu Domnul şi o relație cu 
aproapele nostru. Domnul, văzând cre- 
dinţa celor care l-au adus pe paralitic pen- 
tru a fi vindecat, l-a ridicat din boala sa. 

Prin urmare, vom fi judecaţi în funcţie de 
deplinătatea credinței noastre: dacă cre- 
dem în Hristos sau în imaginația noastră. 

Profetul Isaia a spus primul că „înţe- 
lepciunea celor înţelepţi se va pierde şi 
istețimea celor isteți va pieri” (Isaia 29, 14). 
lar Sfântul Pavel spune: „Pierde-voi înțe- 
lepciunea înţelepților şi ştiinţa celor în- 
vățați voi nimici-o” (| Corinteni 1, 19). lar 
Domnul Însuşi spune: „Părinte... ai ascuns 
acestea de cei înţelepţi şi pricepuți şi le-ai 
descoperit pruncilor” (Matei 11, 26). Prin 
urmare, cei care sunt înţelepţi şi se încred 
în înțelepciunea lor şi cei care sunt price- 
puţi şi se încred în priceperea lor se 
luptă cu ei înşişi. Însă au un lucru în co- 
mun: ei cred în propria lor autoritate, 
autenticitate. Înțelepții cred în propria lor 
înțelepciune, pricepuții în priceperea lor. 
Dar vor fi aruncate la gunoi: înțelep- 
ciunea înțelepților şi priceperea price- 
puțţilor. Şi noi, adesea, suntem înţelepţi 
şi pricepuți şi, prin urmare, ar trebui să 
fim lepădaţi. Domnul este Cel care oferă 
înțelepciune şi pricepere adevărată ce- 
lor care le caută. Aşadar, înțelepciunea şi 

priceperea adevărată este a nu ne încrede 
în înțelepciunea şi priceperea noastră, ci 
în iubirea lui Dumnezeu, şi a îndrăzni 
să lepădăm totul şi să spunem: „Facă-se 
voia Ta”. Nu încerca să iscodeşti căile 
voii Sale, ci mai degrabă să spui: „Fă ceea 
ce doreşti, când doreşti. Şi dacă doreşti 
să mă nimiceşti, prefer să faci aceasta, 
fiindcă aceasta este voia Ta, decât să am 
reuşite în viaţă fără voia Ta”. 

Într-o rugăciune de la Sfânta Împăr- 
tăşanie este scris: „M-ai lovit cu dumne- 
zeiescul eros, o, Hristoase, şi m-ai schim- 
bat prin eros-ul Lău Dumnezeiesc”. Sfinţii, 
inclusiv Părintele Porfirie, vorbesc despre 
eros, beţie şi nebunie. Prin urmare, tre- 
buie să fim nebuni şi îmbătați, cu min- 
tea noastră preschimbată, pentru a ajunge 
la discernământ, la înțelepciune. Vechii 
greci obişnuiau să vorbească despre beţia 
şi delirul vechilor orgii. Biserica ia această 
beție şi acest delir şi le face cumpătate 
şi înțelepte. O beţie care nu te face să-ţi 
pierzi cumpătarea, ci te aduce la cumpă- 
tare şi trezvie. Un delir care nu te duce la 
nebunie şi demență, ci la înțelepciune. 


44 


TOTUL ESTE RUGĂCIUNE 


Aşa cum Sfântul Pavel spune: „Noi sun- 
tem nebuni pentru Hristos; voi însă înțe- 
lepţi întru Hristos” (1 Corinteni 4, 10), 
fiindcă „Dumnezeu Şi-a ales pe cele ne- 
bune ale lumii, ca să ruşineze pe cei înțe- 
lepți... pe cele ce nu sunt, ca să nimicească 
pe cele ce sunt” (I Corinteni 1, 27-28). 


Întrebare: Referitor la rugăciune: Eu, 
un păcătos, încerc să mă rog mereu şi 
atunci când rostesc Rugăciunea Dom- 
nească şi alte rugăciuni, indiferent de 
cât de mult mă străduiesc, observ cum 
mintea mea se răspândeşte în alte lu- 
cruri. Ce pot să fac? Îmi puteţi da un 
sfat ca să mă pot concentra şi să nu mi 
se mai întâmple aceasta? Eu încerc, dar 
este foarte dificil. 

Părintele Vasilios: Dacă un om s-ar 
putea ruga fără împrăştiere, atunci ar 
spune: „O, sunt sporit!”. Această difi- 
cultate în concentrare ne arată adevărul 
că suntem slabi, lipsiţi de putere. lar acest 
lucru este un progres semnificativ. Spunem 
că atunci când un monah se roagă, el se 
hrăneşte duhovniceşte. Atunci când face 
metanii, el parcă ar spune rugăciunea prin 

mişcarea trupească: „Domnul meu, eu 
nu-mi pot aduna nous-ul meu, mintea mea. 
Nu pot nici măcar să spun o propoziție 
din rugăciune corect. Primeşte această 
mişcare a trupului meu, cum cad la pă- 
mânt şi mă închin înaintea la ca o 
invocare a milei Tale”. Te afli în situația 
omului care se îneacă şi nu poate nici 
măcar să strige. Pentru a afla ajutor, de 
vreme ce nici măcar nu poate striga, el 
îşi agită braţele. Aşadar, în timpul ru- 
găciunii, aceste închinări trupeşti repre- 
zintă căutarea milei Domnului. Putem 
înțelege această întrerupere a gându- 
rilor noastre evlavioase şi această lipsă 
de concentrare într-un chip egoist. Aceasta 
se întâmplă când suntem supăraţi şi spu- 
nem, „De ce nu mă pot concentra?”. În 
timp ce eu îmi recunosc slăbiciunea, în- 
țeleg că ăsta sunt eu, asta e ceea ce fac — 
sunt slab. 

Acesta este scopul nostru: trebuie să 
înțelegem că Biserica este Mama noastră; 
ea nu este mama noastră vitregă. Şi orice 
ne spune Biserica, Mama noastră, o spune 
din iubire. Un pom nu aduce roadă dacă 

nu este îngrijit. Pomul neroditor nu va 
aduce roadă decât prin altoire, prin tă- 
ierea ramurilor uscate. Prin urmare, atunci 
când trăim un necaz, o încercare, un eşec, 
trebuie să înțelegem că aceasta este fapta 
Grădinarului, Care face aceasta pentru 
binele nostru. De obicei, noi încercăm să 
înaintăm în viața duhovnicească nu prin 
ascultarea şi acceptarea voii lui Dumnezeu, 
ci prin urmarea gândurilor noastre. Ale- 
gem drumul greşit. Părinţii spun întot- 
deauna: „Facă-se voia Ta” şi „acceptă 
tot ceea ce se întâmplă ca fiind voia lui 
Dumnezeu”. Nici măcar nu vei reuşi să 
faci mereu voia ta. În timp ce dacă spui 
„facă-se voia Ta”, atunci voia ta este în- 
deplinită într-un anumit sens, fiindcă 
voia ta este ca voia Lui să fie împlinită. 
lar aceasta dăruieşte libertate autentică 
omului. Ne dăruim în mâinile Celui Care 
ne iubeşte şi Care ne-a dat viaţă. El ne în- 
soțeşte întreaga viață, iar noi ne încre- 
dințăm pe noi înşine şi viitorul nostru Lui. 
Când suntem siguri în privinţa viitorului, 
atunci putem limpede vedea ce se pe- 
trece în viața noastră de zi cu zi. 


47 


Arhimandrit Vasilios Gondikakis 


Sfântul Pavel spune: „Cunosc un om 
în Hristos, care acum paisprezece ani... 
care a fost răpit în rai şi a auzit cuvinte 
de nespus, pe care nu se cuvine omului 
să le grăiască” (cf. II Corinteni 12, 2-4). 
Acel om care a auzit cele de negrăit, ceea 
ce nu poate fi rostit omeneşte, viața aces- 
tui om este păzită şi hrănită de aceste lu- 
cruri. Observaţi că Sfântul Pavel spune: 
„acum paisprezece ani”. El numără fie- 
care an; ştie în ce an s-a întâmplat. Îşi 
aminteşte de fiecare an. Timp de aceşti 
paisprezece ani, fie vorbeşte, fie este tăcut, 
el comunică [involuntar, prin prezenţa sa] 
aceste cuvinte de negrăit, pe care nimeni 
nu le poate exprima cu cuvinte omeneşti — 
el poate să le comunice. Înţelegi că a avut 
o experienţă în acest unic moment care 
l-a luminat pentru întreaga sa viață. Ceea 
ce se cere este îndrăzneala, curajul cre- 
dinței. Aceasta s-a întâmplat cu femeile 
mironosițe. Ce puteau ele să facă, ele care 
aveau pentru Învățătorul lor o iubire atât 
de fierbinte? Au luat mir ca să-L ungă 
pe Învățătorul lor, Care murise. lar ur- 
marea a fost că ele au fost unse cu mirul 

Învierii - au purtat mirul care biruieşte 
moartea. Îngerul le-a spus: „Domnul a în- 
viat. Mergeţi şi vestiți aceasta ucenicilor 
şi lui Petru”. Atunci când au ieşit din 
mormânt nu au spus nimic fiindcă le era 
frică (cf. Marcu 16, 6-8). Faptul că în Evan- 
ghelie scrie că nu au spus nimic nimănui 
înseamnă că au spus totul tuturor. Prin 
faptul că le era frică înseamnă că ele nu 
doreau în nici un caz să ofere o falsă 
imagine a ceea ce văzuseră sau trăiseră. 
Fiindcă cel care primeşte această expe- 
riență a Învierii nu vorbeşte, şi totuşi vor- 
beşte neîncetat, prin tăcerea sa. 

